Document ID: 31992R3458

Komisijas Regula (EEK) Nr. 3458/92
(1992. gada 30. novembris),
ar ko groza Regulu (EEK) Nr. 1014/90, ar kuru paredz sīki izstrādātus ieviešanas noteikumus attiecībā uz stipro alkoholisko dzērienu definīciju, nosaukumu un noformējumu
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1989. gada 29. maija Regulu (EEK) Nr. 1576/89, ar kuru nosaka vispārīgus noteikumus par stipro alkoholisko dzērienu definīciju, nosaukumu un noformējumu [1], kuru groza ar Regulu (EEK) Nr. 3280/92 [2], un jo īpaši tās 1. panta 4. punkta i) apakšpunkta 1) punkta b) apakšpunktu,
tā kā Regulas (EEK) Nr. 1576/89 1. panta 4. punkta i) apakšpunkta 1) punkta a) apakšpunktā noteikti zināmu vajadzīgo sastāvdaļu daudzumi, ja jālieto noteikti augļu spirtu nosaukumi; tā kā minētās regulas 1. panta 4. punkta i) apakšpunkta 1) punkta b) apakšpunktā noteiktos apstākļos paredzētas atkāpes no šādi noteiktajiem daudzumiem;
tā kā 6. pantā Komisijas Regulā (EEK) Nr. 1014/90 [3], kurā jaunākie grozījumi izdarīti ar Regulu (EEK) Nr. 1781/91 [4], noteikts, ka maksimālais metilspirta daudzums spirtos, ko nelielās spirta ražotnēs iegūst no noteiktiem augļiem, ir 1500 g hektolitrā; tā kā līdz 1992. gada 31. decembrim šo maksimālo saturu attiecina arī uz spirtu, ko spirta ražotnēs iegūst no bumbieriem;
tā kā pieredze rāda, ka šis izņēmuma statuss būtu jāsaglabā attiecībā uz visām spirta ražotnēm; tā kā pašreizējie attiecīgo spirtu ražošanas paņēmieni ir tādi, ka ar šo pasākumu būtu jānodrošina, ka saglabājas produkta galīgā kvalitāte un tā tradicionālās īpašības; tā kā pārbaudes laika beigās tomēr būtu jāveic dažādu šā pasākuma piemērošanas seku padziļināta novērtēšana nolūkā cik vien iespējams samazināt norādīto minimālo metilspirta daudzumu, jo īpaši ņemot vērā tehnoloģiju attīstību;
tā kā tomēr ir iespējams atcelt izņēmumu attiecībā uz maksimālo metilspirta daudzumu lielaugļu zemeņkoka augļu spirtos, ņemot vērā pašreizējās šā stiprā alkoholiskā dzēriena ražošanas tehnoloģijas reģionos;
tā kā šajā regulā paredzētie pasākumi ir saskaņā ar Stipro alkoholisko dzērienu komitejas atzinumu,
IR PIEŅĒMUSI ŠO REGULU.
1. pants
Ar šo Regulas (EEK) Nr. 1014/90 6. pantu aizstāj ar šādu pantu:
"6. pants
1. Saskaņā ar Regulas (EEK) Nr. 1576/89 1. panta 4. punkta i) apakšpunkta 1) punkta b) apakšpunktu maksimālais tāda metilspirta, ko iegūst no šādiem augļiem, daudzums augļu spirtos ir 1500 grami hektolitrā 100 % alkohola:
- plūmes (Prunus domestica L.),
- mirabeles (Prunus domestica L. var syriaca),
- cvečes (Prunus domestica L.),
- āboli (Malus domestica Borkh.),
- bumbieri (Pyrus communis L.).
2. Komisija veic 1. punkta piemērošanas novērtēšanu līdz 1994. gada 31. decembrim. Balstoties uz dziļu izpēti, tā apsver iespēju samazināt maksimālo metilspirta daudzumu."
2. pants
Šī regula stājas spēkā 1993. gada 1. janvārī.
Šī regula uzliek saistības kopumā un ir tieši piemērojama visās dalībvalstīs.
Briselē, 1992. gada 30. novembrī

Labels: 3
17
14